b'\n_START_ARTICLE_\nSiperianmaksaruoho\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSiperianmaksaruohon varsi s\xc3\xa4rmik\xc3\xa4s, tyvelt\xc3\xa4 ruskeanpunainen. Se kasvaa noin 30\xe2\x80\x9340 cm korkeaksi ja sen kasvutapa on pysty. Lehtien lapa suikea, kiilatyvinen, yleens\xc3\xa4 sahalaitainen, 5-8 cm pitki\xc3\xa4. Kukinnot sijaitsevat varren p\xc3\xa4\xc3\xa4ss\xc3\xa4 sarjana ja ovat v\xc3\xa4rilt\xc3\xa4\xc3\xa4n keltaisia. Kukkii hein\xc3\xa4-elokuussa ja usein runsaasti sek\xc3\xa4 pitk\xc3\xa4n aikaa. Levi\xc3\xa4\xc3\xa4 voimakkaasti l\xc3\xa4hiymp\xc3\xa4rist\xc3\xb6\xc3\xb6n ja Suomessa esiintyy paikoitellen luonnossa alun perin istutuksilta villiytyneen\xc3\xa4._NEWLINE_Siperianmaksaruoho muistuttaa kamt\xc5\xa1atkanmaksaruohoa (Sedum kamtschaticum) ja mongolianmaksaruohoa (Sedum hybridum).\n_START_SECTION_\nKasvupaikka, elinymp\xc3\xa4rist\xc3\xb6 ja levinneisyys\n_START_PARAGRAPH_\nSiperianmaksaruoho on alun perin Siperiasta, Suomessa harvinaisena j\xc3\xa4\xc3\xa4nteen\xc3\xa4, karkulaisena kallioilla tai kuivilla hiekkaisilla paikoilla.\n_START_SECTION_\nK\xc3\xa4ytt\xc3\xb6\n_START_PARAGRAPH_\nSit\xc3\xa4 kasvatetaan koristekasvina puutarhoissa ja puistoissa, tavataan viljelykarkulaisena.'